האי (סדרת טלוויזיה)

עלילת הסדרה

ציר מרכזי בסיפור העלילה הוא יכולתם של חלק מגיבורי הסדרה לנוע בזמן ("טיימרים") ולשנות התרחשויות בעבר, כך שנוצרת היסטוריה חלופית, אך יש להיסטוריה את הכוח לתקן את עצמה, ורק לעיתים רחוקות ניתן לשנותה באמת.

עונה 1

פרקים 1–50 (50 פרקים)
אדי סילביה וטומי הם משפחה ממוצעת שגרה בסירה במרינה. יש להם סוד, יש להם ספר אדום המלא בציורים שמראים את העתיד העומד לקרות. בשנת 2009 בתאריך ה-09.09 עומד לפגוע בכדור הארץ אסטרואיד שלא ישאיר כלום מהאנושות. הספר מראה להם איך להציל את האנושות כולה. על פי הדרכתו של הספר אוספים אדי וסילביה ילדים, עבריינים צעירים, אלו שהספר הורה עליהם, ומכניסים אותם אל תוך בית המחסה שבנו. הילדים שאספו וטומי אינם מסתדרים כלל. הגיע התאריך ועל פי הספר טומי אמור לפגוש טיימר ששמו דילן והוא יהיה זה שיציל את העולם על ידי שליחת טיל אל עבר האסטרואיד אך זה לא קרה ודילן לא הגיע ובשביל להציל את הילדים אדי וסילביה שולחים אותם אל האי. באי, הם מגיעים למבצר משונה וטכנולוגי הילדים מבית המחסה בטוחים שטומי וההורים שלו עובדים עליהם וזה רק עוד שיעור. אך כאשר צ'יף, אחד מהילדים (ששמו האמיתי הוא סול) נקלע לתוך צונאמי שקרה בעקבות נפילת האסטרואיד הם מאמינים לטומי. המבצר המגן עליהם ומספק להם את כל הצרכים שלהם, והם חיים בו. מאוחר יותר, הם מגלים שחברתם מבית המחסה, ג'יני, ניצלה וחיה על האי גם כן. במהלך הסדרה מתגלה מלחמה בין הגוף השולט על האי, הקונגרס, לבין המחתרת, טיימרים מהעתיד שרוצים ליירט את האסטרואיד ולהציל את העולם. בהמשך, אל המבצר מגיעה מכונת זמן, שממנה טומי יוכל לחזור אחורה וליירט את האסטרואיד. טומי, שהופך לטיימר, חוזר לשנת 2009. בינתיים, הנערים שמחכים לטומי, מטיילים באי ומגלים את משפחת בן עמי, משפחה שניצלה גם היא מהאסטרואיד. לאחר שטומי שיבש את ההיסטוריה, הוא מתקן אותה ברגע האחרון וחוזר אל האי, היישר לתוך מגדלם של מקס והלנה, נציגים מטעם הקונגרס, שמחזיקים במיילו, נער בעל כוח מיוחד העובר ממקום למקום, ובעבר החזיקו את ג'יני למשך שנה. משפחת בן עמי והנערים מגיעים למבצר, שחזר, ושם כולם גרים יחדיו, עד שמשפחת בן עמי נאלצת לעזוב יחד עם חברי המחתרת, כדי לא לשבש את ההיסטוריה. טומי, מגלה שהוא למעשה דילן שלו חיכו כדי להציל את העולם, והוריו האמיתיים הם ג'יני וצ'יף, מנסה שנית, וחוזר אחורה לשנת 2009, שם הוא פוגש את הנערים מההיסטוריה שלו אשר חזרו אחריו, וביחד הם מצילים את העולם. דילן משגר את הטיל לכיוון האסטרואיד, ומושמד גם הוא מכיוון שנולד בעתיד על האי. העונה מסתיימת לאחר שליבי זרקה את הספר האדום למים והטלפון הציבורי הסמוך למקום מצלצל.

עונה 2

פרקים 51–100 (50 פרקים)
מיד לאחר ירוט האסטרואיד, הנערים, ללא ג'יני ודילן, מגיעים להיסטוריה אחרת, אדי שבעבר הוציא אותם מהכלא, הוא כעת דיקטטור רצחני שמטרתו היא להשמיד טיימרים. לנערים יש כפילים, כלומר הם עצמם רק בהיסטוריה אחרת, שאדי גידל להיות ציידי טיימרים רצחניים. כל האנשים בעולם מסומנים על ידי שבב שמוכנס להם בעורף בגיל ינקות. הנערים המקוריים מתחמקים מאדי ומהשוטרים שלו, ומגיעים לחנות השעונים של גורדון מילר, שם הוא נותן להם ידית מאוד מסתורית, ומגלה להם שהכפילים הציידים לא יוכלו לתפוס אותם בתוך החנות, מכיוון שהשנה בחנות כי שנה קודם לכן, 2008. ליבי, שנתפסה קודם לכן על ידי המשטרה, נופלת במלכודת של אנה הציידת ונורית על ידה, ומתה. הילדים נתפסים על ידי המשטרה, וברגע האחרון הם בורחים. בעזרת הידית, הם מגיעים לכפר טיימרים על האי, בשנת 1910, שם הם מוצאים את ג'יני, מהיסטוריה אחרת בה היא לא מכירה אותם או זוכרת, יחד עם אמה וריק, הם הניצולים האחרונים מאסון שקרה בכפר שלהם שנה קודם. הנערים, לומדים בעזרתה של אמה, איך לנסוע בזמן, והם חוזרים לכפר שנה אחורה, במשימה לגרום לג'יני וצ'יף להתאהב עד יום האסון, ולמנוע את האסון. כשהם חוזרים, הם מוצאים את דילן ואת צ'יף. ומנסים להשלים את המשימה. בדרך הם כמעט מתים כמה פעמים, וליבי הציידת ודילן, מתאהבים. ב-2009, בן "קרמיט" ממשפחת בן עמי, עומד להינשא לדינה, ביתו של מפקד המשטרה, מישל, והופך לשלישו של אדי. אדי ומישל אינם יודעים שבן עובד עם המחתרת שמנסה להפיל את אדי. באותו הזמן, מגלים את קאיראן, הוא השטן והתגלמות הרוע, שיצרה ההיסטוריה כדי לתקן את עצמה, ותפקידו של קאיראן הוא להחזיר את ההיסטוריה למסלולה ולא לתת לדילן ליירט את האסטרואיד. קאיראן משתלט על אדי וכך הוא מעלה אותו לשלטון. אדי/קאיראן מגיע לכפר בשנת 1909, שם הוא נלחם בדילן, ואדי מת. קאיראן, שלא מוותר, נכנס לגופו של דילן, אך בעזרתה של ליבי, היא מכבה את הלפיד, שבלעדיו לא ניתן לנסוע בזמן, וכך קאיראן מושמד, והחבורה נשארת בשנת 1909 למאה שנים שקטות.

עונה 3

פרקים 101–144 (44 פרקים)
צ'יף הוכתר לנשיא בוורטיגו. החבורה נשלחת, אחרי שלא נפגשו זמן רב, לשכנע את דילן לחזור איתם. דילן מסרב, והחבורה נתקעת בימי הביניים, במקום ששמו קתרינה. באותו הזמן, כשצ'יף נשיא בוורטיגו, מתבצעת פעולה של טרוריסטים שפורצים ל"צדפה", שבה נמצאת אנרגיית האסטרואיד הכלוא, אחיו והשר שלו, מקס, מנסה להפילו יחד עם בלו וקאיראן. בהמשך הוא יורה בצ'יף, בעזרת אקדח אדום שאינו הורג, אלא מעביר למבוך זמנים שאינו נגמר, וביום הדין יוחלט אם יחיו או ימותו, לאחר שג'יני מגלה על ידי מקס שצ'יף לא באמת מת ירתה בעצמה עם האקדח האדום ופגשה את צ'יף.
ארגון הקיפרים, שמטרתו למנוע מאנשים לנצל לרעה את כוח הנסיעה בזמן, ושלח אותם למעשה, מנסה בכול יכולתו לחפש אחר החבורה שתקועה בימי הביניים.
החבורה, יחד עם יהלי, אחיה של זואי, וללא סול שמת בהגנה על אנה, מכירים שלושה אבירים ונפחית, ונפגשים עם רומי, עובדת מהצדפה, שבאה במטרה לעזור לדילן לחפש את אהובתו סופי. בינתיים, מתגלה שהוגו הוא עובד אצל הקיפרים ומדווח להם דרך "הקיפוד". רון ואסתר, מקימי הארגון, נהרגים על ידי בלו, ובלו נהרג על ידי מיילו שמשבית לו את התוכנה. לחבורה נמסרת הנבואה של סבסטיאן, נביא שחי במערה, שהבת של קאיראן תביא אסון על כולם. כולם חושדים בסופי אך מתגלה כי ביתו האמיתית היא רומי. אך קאיראן נהרג, וכדי להבטיח זאת לתמיד, דילן משמיד את האי בעזרת כוח האסטרואיד ששמור ביהלום, הכל חוזר לקדמותו, והמתים שבים לחיים לעולם ללא טיימרים וללא האי. בפרק האחרון התארחו למשך זמן מועט גם מירב מילר וינון מגל. הסדרה מסתיימת בכך שיד מושטת לכיוון של דילן, אך לא מתגלה למי היד שייכת.
בפסח 2019 גיורא חמיצר ציין בפוסט שהיד של ליבי  אך לא אישר זאת רשמית